Jungelboken

For Disneys film, se Jungelboken (1967). For den norske musikalen, se Jungelboka (norsk musikal).

Jungelboken (engelsk originaltittel The Jungle Book) er en samling fortellinger for barn av den engelske forfatteren Rudyard Kipling fra 1894. Før fortellingene ble utgitt i bokform ble de publisert i populære magasiner i tiden 1893–1894. Disse inneholdt illustrasjoner, en del utført av forfatterens far, John Lockwood Kipling.

Rudyard Kipling ble født i India og tilbrakte seks år av sin barndom der. Etter rundt ti år i England reiste han tilbake til India og arbeidet i landet i seks og et halvt år. Disse fortellingene ble skrevet mens Kipling bodde i Vermont i USA. Rao, K. Bhaskara (1967): Rudyard Kipling's India. Norman: University of Oklahoma Press De  ble skrevet for hans datter Josephine, som døde i 1899 kun seks år gammel. Dette er dokumentert i i sjelden førsteutgave av boken med en gripende håndskrevet meddelelse av forfatteren til sin unge datter som ble oppdaget ved britiske National Trusts eiendom Wimpole Hall i Cambridgeshire i 2010. «Kipling first edition with author's poignant note found». BBC News.

Fortellingene er fabler som benytter ville dyr på et antropomorfisk (menneskelignende) vis for å kunne presentere moralske lærdommer. Eksempelvis beskrivelsen av «Jungelens lov» i boken som fremmet trygghet for den enkelte, for familier og for samfunnet. Kipling la i disse lovene bortimot alt som han kjente eller hadde «hørt eller drømt om den indiske jungelen». Gilmour, David (2003): The Long Recessional: the Imperial Life of Rudyard Kipling, Pimlico, ISBN 0-7126-6518-8 En del lesere har tolket verket som allegorier om datidens politikk og samfunn.Hjejle, Benedicte (1983): «Kipling, Britisk Indien og Mowglihistoriene» i: Festskrift til Kristof Glamann, red. Ole Feldbæk & Niels Thomson. Odense, Denmark: Odense Universitetsforlag. ISBN 8774924354, s. 87–114. De mest kjente av disse fortellingene er de tre som dreier om opplevelsene til et forlatt barn ved navn Mowgli og som ble oppfostret av ulver i den indiske jungelen. I tillegg til disse er også Rikki-Tikki-Tavi, fortellingen om en heroisk mungo, og Toomai of the Elephants, fortellingen om en ung elefanthandler, kjente historier. Som med mange av Kiplings verker hadde hver av disse fortellingene et lyrisk vers innledningsvis og avslutningsvis.

På grunn av Jungelbokens moralske tone, kom den til å bli benyttet som en motivasjonsbok for speiderbevegelsens junioravdelinger, ulvungene. Denne bruken av boken ble akseptert av Kipling etter direkte henvendelse fra Robert Baden-Powell, speiderbevegelsen grunnlegger. Navn og begreper fra boken, som Akela, lederulven, har også blitt lederfigurer i bevegelsen.«The Jungle Book and Cub Scouting»«Jungle Book», Scouting Resources

I 1895 utgav Kipling oppfølgeren Den andre jungelboken (The Second Jungle Book). Jungelboken regnes som et av de klassiske verk i moderne barnelitteratur, og har blitt filmet og dramatisert flere ganger. Mest kjent er kanskje Walt Disneys tegnefilm med samme tittel fra 1967.

 Referanser 

 Eksterne lenker 

 The Jungle Book Collection : et nettsted som viser fram mangfoldet av ulike varer og leketøy knyttet til boken og filmversjonene av den

 Boom Kat Dance: et nettsted som beskriver en kunstnerisk tilpasning til dans av Jungelboken ved Boom Kat Dance Company.

Kategori:Rudyard Kipling
Kategori:Britiske barnebøker
Kategori:Bøker fra 1894
Kategori:Bøker oversatt til norsk